Forslag til RÅDETS AFGØRELSE af . . .

om Fællesskabets holdning i associeringsrådet vedrørende Estlands deltagelse i Fællesskabets program for sundhedsfremme, sundhedsoplysning, sundhedsundervisning og sundhedsuddannelse (98/C 185/02) KOM(1998) 263 endelig udg. - 98/0154 (CNS)

(Forelagt af Kommissionen den 7. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 129 sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Der er ved Rådets og Kommissionens afgørelse af 19. december 1997 indgået en Europaaftale om oprettelse af en associering mellem De Europæiske Fællesskaber og deres medlemsstater på den ene side og Estland på den anden side;

i henhold til artikel 108 i Europaaftalen kan Estland deltage i Fællesskabets rammeprogrammer, særprogrammer, projekter eller andre foranstaltninger, bl.a. på området sundhed, og associeringsrådet træffer beslutning om de vilkår og betingelser, der skal gælde for Estlands deltagelse i de i artikel 108 nævnte aktiviteter;

i henhold til Europa-Parlamentets og Rådets afgørelse nr. 645/96/EF af 29. marts 1996 om et fællesskabshandlingsprogram for sundhedsfremme, sundhedsoplysning, sundhedsundervisning og sundhedsuddannelse som led i indsatsen inden for folkesundhed (1996-2000) (1), særlig artikel 6, stk. 2, skal dette program være åbent for deltagelse af de associerede lande i Central- og Østeuropa på de vilkår, der er fastsat i tillægsprotokollerne til associeringsaftalerne vedrørende deltagelse i fællesskabsprogrammer -

TRUFFET FØLGENDE AFGØRELSE:

Den holdning, der bør indtages af Fællesskabet i det associeringsråd, der er oprettet i kraft af Europaaftalen mellem De Europæiske Fællesskaber og deres medlemsstater på den ene side og Estland på den anden side vedrørende Estlands deltagelse i Fællesskabets program for sundhedsfremme, sundhedsoplysning, sundhedsundervisning og sundhedsuddannelse, er den, der er angivet i vedlagte udkast til associeringsrådets afgørelse.

Udfærdiget i . . .

På Rådets vegne

. . .

(1) EFT L 95 af 16.4.1996, s. 1.

Udkast til AFGØRELSE Nr. . . ./98 TRUFFET AF ASSOCIERINGSRÅDET EF-ESTLAND den . . . om fastlæggelse af vilkårene og betingelserne for Estlands deltagelse i fællesskabsprogrammet for sundhedsfremme, sundhedsoplysning, sundhedsundervisning og sundhedsuddannelse

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Estland på den anden side, særlig artikel 108, og

ud fra følgende betragtninger:

I henhold til artikel 108 i Europaaftalen kan Estland deltage i Fællesskabets rammeprogrammer, særprogrammer, projekter eller andre foranstaltninger, bl.a. på området sundhed;

i henhold til artikel 108 i nævnte Europaaftale skal vilkårene og betingelserne for Estlands deltagelse i de i artikel 108 nævnte aktiviteter fastlægges af associeringsrådet -

TRUFFET FØLGENDE AFGØRELSE:

Artikel 1

Estland deltager i Det Europæiske Fællesskabs program for sundhedsfremme, sundhedsoplysning, sundhedsundervisning og sundhedsuddannelse i henhold til de vilkår og betingelser, der er fastsat i bilag I og II, som udgør en integrerende del af denne afgørelse.

Artikel 2

Denne afgørelse finder anvendelse indtil den 31. december 2000.

Artikel 3

Denne afgørelse træder i kraft den første dag i måneden efter dens vedtagelse.

Udfærdiget i . . .

På associeringsrådets vegne

. . .

Formand

BILAG I

VILKÅR OG BETINGELSER FOR ESTLANDS DELTAGELSE I PROGRAMMET FOR SUNDHEDSFREMME, SUNDHEDSOPLYSNING, SUNDHEDSUNDERVISNING OG SUNDHEDSUDDANNELSE

1. Estland deltager i alle aktiviteter under programmet for sundhedsfremme, i det følgende benævnt »programmet«, i overensstemmelse med målene, kriterierne, procedurerne og tidsplanerne i Europa-Parlamentets og Rådets afgørelse nr. 645/96/EF af 29. marts 1996 om et fællesskabshandlingsprogram for sundhedsfremme, sundhedsoplysning, sundhedsundervisning og sundhedsuddannelse som led i indsatsen inden for folkesundhed (1996-2000), særlig artikel 6, stk. 2, medmindre andet er fastsat i denne afgørelse.

2. Vilkårene og betingelserne for indgivelse, vurdering og udvælgelse af ansøgninger fra støtteberettigede institutioner, organisationer og enkeltpersoner i Estland er de samme som dem, der finder anvendelse for berettigede institutioner, organisationer og enkeltpersoner i Fællesskabet.

3. For at sikre programmets fællesskabsdimension skal tværnationale projekter og aktiviteter, der foreslås af Estland, omfatte et mindsteantal partnere fra Fællesskabets medlemsstater. Dette mindsteantal fastlægges i forbindelse med programmets gennemførelse, idet der tages hensyn til arten af de forskellige aktiviteter, antallet af partnere i et bestemt projekt og antallet af lande, der deltager i programmet.

4. Estland indbetaler hvert år et bidrag til De Europæiske Fællesskabers almindelige budget til dækning af omkostningerne ved landets deltagelse i programmet (se bilag II). Associeringsudvalget kan i fornødent omfang justere dette bidrag.

5. Fællesskabets medlemsstater og Estland vil inden for rammerne af de eksisterende bestemmelser gøre alt, hvad der står i deres magt, for at fremme den frie bevægelighed og opholdet for personer, der er berettigede i henhold til programmet, og som rejser mellem Estland og Fællesskabets medlemsstater i forbindelse med deltagelse i aktiviteter, som er omfattet af denne afgørelse.

6. Uden at dette berører Kommissionens og Det Europæiske Fællesskabs Revisionsrets ansvar for overvågning og evaluering af programmet i overensstemmelse med afgørelsen om programmet for sundhedsfremme (artikel 7), evalueres Estlands deltagelse i programmet løbende på grundlag af et partnerskab mellem Estland og Kommissionen for De Europæiske Fællesskaber. Estland vil forelægge Kommissionen de fornødne rapporter og medvirke ved andre særlige aktiviteter, som Kommissionen tager initiativ til i denne sammenhæng.

7. Uden at dette berører procedurerne i artikel 5 i afgørelsen om programmet for sundhedsfremme, vil Estland blive indbudt til koordinationsmøder om alle spørgsmål vedrørende gennemførelsen af denne afgørelse forud for de ordinære møder i programudvalget. Kommissionen informerer Estland om resultaterne af disse ordinære møder.

8. Det sprog, der anvendes i forbindelse med ansøgningsprocessen, kontrakter, rapporter, der skal indgives, og andre administrative arrangementer i forbindelse med programmet, skal være et af Fællesskabets officielle sprog.

BILAG II

ESTLANDS FINANSIELLE BIDRAG TIL PROGRAMMET FOR SUNDHEDSFREMME

1. Estlands finansielle bidrag omfatter:

- finansiel støtte fra programmet til estiske deltagere

- supplerende administrative udgifter i tilknytning til Kommissionens styring af programmet, der hidrører fra Estlands deltagelse.

2. For hvert regnskabsår må summen af tilskud og anden finansiel støtte, som estiske støttemodtagere opnår fra programmet, ikke overstige det bidrag, som Estland indbetaler, efter fradrag af de ekstra administrationsomkostninger.

Hvis det bidrag, som Estland har betalt til De Europæiske Fællesskabers almindelige budget, efter fradrag af de ekstra administrationsomkostninger viser sig at være større end summen af tilskud og anden økonomisk støtte, som estiske støttemodtagere opnår fra programmet, fremfører Kommissionen saldoen til det følgende regnskabsår og trækker beløbet fra det følgende års bidrag. Hvis der stadig består en sådan saldo, når programmet slutter, vil det pågældende beløb blive udbetalt til Estland.

3. Estlands årlige bidrag til sundhedsfremmeprogrammet andrager fra 1998 21 400 ECU. Af dette beløb dækker 1 400 ECU de supplerende administrationsudgifter i forbindelse med Kommissionens forvaltning af programmet som følge af Estlands deltagelse.

4. Finansforordningen vedrørende Fællesskabets almindelige budget finder også anvendelse på forvaltningen af bidraget fra Estland.

Ved denne afgørelses ikrafttræden og i begyndelsen af hvert år sender Kommissionen Estland en indkaldelse af midler svarende til landets bidrag til dækningen af udgifterne i henhold til denne afgørelse.

Dette bidrag vil blive udtrykt i ecu og skal indbetales til en af Kommissionens ecu-bankkonti.

Estland indbetaler senest tre måneder efter, at indkaldelsen af midler er afsendt, sit bidrag til dækningen af de årlige udgifter i henhold til denne afgørelse i overensstemmelse med indkaldelsen af midler. Enhver forsinkelse med betalingen af bidraget vil medføre, at Estland skal betale renter af det udestående beløb fra forfaldsdatoen. Rentesatsen svarer til den sats, som Den Europæiske Fond for Monetært Samarbejde anvender på sine transaktioner i ecu i den måned, hvor forfaldsdatoen ligger, forhøjet med 1,5 procentpoint.

5. Estland betaler de supplerende administrationsudgifter, der er omtalt under punkt 3, over landets nationale budget.

6. Estland betaler 50 % af de resterende udgifter til landets deltagelse over sit nationale budget.

De resterende 50 % betales via Estlands årlige PHARE-tildeling, jf. dog PHARE's årlige programmeringsprocedurer.